

**LĪGUMS PAR PARTNERATTIECĪBU NODIBINĀŠANU UN SADARBĪBU**

**STARP BAUSKAS NOVADA PAŠVALDĪBU (LATVIJAS REPUBLIKA) UN PASVALES RAJONA PAŠVALDĪBU (LIETUVAS REPUBLIKA)**

Bauskā, 2019.gada \_\_.\_\_\_\_\_\_\_\_\_

**Bauskas novada pašvaldība** (Latvijas Republika) un **Pasvales rajona pašvaldība** (Lietuvas Republika), turpmāk sauktas - puses, apliecinot, ka, galvenais reģionālās sadarbības mērķis stiprināt savstarpējās attiecības starp tautām, reģioniem un pašvaldībām un sekmēt produktīvas, daudzpusīgas un izaugsmi rosinošas sadarbības attīstību starp vietējām kopienām, noslēdz šādu sadarbības līgumu:

1. Puses apņemas attīstīt abpusēji izdevīgu sadarbību un sekmēt pieredzes apmaiņu šādās nozarēs:
   1. izglītības, kultūras, mākslas un sporta attīstība;
   2. bērnu un jauniešu atbalsta programmas;
   3. ekoloģija un dabas resursu racionāla izmantošana;
   4. vietējo pārvalžu labās prakses pārņemšana;
   5. tūrisma, tajā skaitā ārstnieciskā tūrisma attīstība;
   6. kopīgu atbalsta programmu īstenošana;
   7. uzņēmējdarbības vides attīstība;
   8. sociālā joma.
2. Puses īstenos informācijas apmaiņu un labās prakses pārņemšanu atbilstoši šī līguma 1.punktam, kā arī citus jautājumus, kas būs abpusēji saistoši.
3. Puses likumā noteiktās kompetences ietvaros rīkosies saskaņā ar Lietuvas Republikas un Latvijas Republikas normatīvajiem aktiem.
4. Izdevumi, kas radīsies savstarpēju sadarbības projektu un programmu ietvaros, tiks segti saskaņā ar spēkā esošu līgumu, kas noslēgts konkrētas aktivitātes kopīgai īstenošanai.
5. Domstarpības, kas radušās šīs vienošanās pantu interpretācijas vai piemērošanas rezultātā, starp pusēm risināmas sarunu ceļā.
6. Līgums noslēgts uz nenoteiktu laiku.
7. Līgums stājas spēkā tā parakstīšanas brīdī.
8. Līgums ir parakstīts 2019 gada \_\_\_. \_\_\_\_\_\_\_\_\_ divos eksemplāros latviešu un lietuviešu valodā. Visiem eksemplāriem ir vienāds juridiskais spēks.

|  |  |
| --- | --- |
| **Arnolds Jātnieks**  Bauskas novada domes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Gintautas Gegužinskas**  Pasvales rajona pašvaldības mērs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |